L-uffiċjali tal-pulizija se jkunu jistgħu jużaw it-Tallinja Card tagħhom biex jużaw is-servizz tal-karozzi tal-linja b'xejn wara li ġie ffirmat ftehim ta' kollaborazzjoni bejn il-Korp tal-Pulizija u l-Malta Public Transport (MPT). Il-General Manager tal-MPT Konrad Pulè saħaq li permezz ta' din l-inizjattiva se jkun hemm aktar sigurtà fuq il-karozzi tal-linja filwaqt li se tkun inċentiva għall-pulizija biex dawn jużaw mezzi tat-trasport alternattivi. "Kollaborazzjonijiet bħal dawn mhux biss jgħinu lill-passiġġieri tal-karozzi tal-linja direttament, iżda jgħinu wkoll lill-komunità billi jnaqqsu l-konġestjoni tat-traffiku," spjega Pulè. Il-Kummissarju tal-Pulizija Angelo Gafà qal li ż-żewġ entitajiet għandhom il-bażi komuni li jservu l-pubbliku u li grazzi għal dan il-ftehim, se jkun hemm aktar infurzar tal-kriminalità fuq it-trasport pubbliku. "Din il-kollaborazzjoni se ssaħħaħ ir-relazzjoni eċċellenti tagħna bil-għan li ntejbu s-servizz tagħna lill-pubbliku," qal Gafà. Flimkien mal-iffirmar ta' din il-kollaborazzjoni, se jitnedew ukoll kampanji ta' għarfien biex titqajjem aktar kuxjenza dwar is-sigurtà fit-toroq. Illum: "Il-leħja mhix ħmieġ" – Unjin tal-Pulizija Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_614d656597f5e_rand.td-a-rec-img{text-align:left}.td_uid_3_614d656597f5e_rand.td-a-rec-img img{margin:0 auto 0 0}